Predkladacia správa

Na základe zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov správcovia jednotlivých kapitol (§ 29) predkladajú správu o výsledkoch rozpočtového hospodárenia kapitoly vo forme návrhu záverečného účtu kapitoly. Návrh záverečného účtu je vypracovaný podľa Smernice na vypracovanie návrhov záverečných účtov rozpočtových kapitol, štátnych fondov a  na vypracovanie návrhu záverečného účtu verejnej správy, ktorú vypracovalo Ministerstvo financií Slovenskej republiky.

Cieľom predkladaného návrhu je podať správu o činnosti a hospodárení kapitoly s prostriedkami štátneho rozpočtu za rok 2005.